CELEX: 32006R1451
Language: sk
Date: 2006-09-29 00:00:00
Title: Nariadenie Komisie (ES) č. 1451/2006 z  29. septembra 2006 , ktorým sa menia a dopĺňajú prílohy I a II k nariadeniu Rady (EHS) č. 2377/90, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu, pokiaľ ide o fluazurón, dusitan sodný a peforelín   (Text s významom pre EHP)

30.9.2006   
            
            
               SK
            
            
               Úradný vestník Európskej únie
            
            
               L 271/37
            
         
      NARIADENIE KOMISIE (ES) č. 1451/2006
   z 29. septembra 2006,
   ktorým sa menia a dopĺňajú prílohy I a II k nariadeniu Rady (EHS) č. 2377/90, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu, pokiaľ ide o fluazurón, dusitan sodný a peforelín
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2377/90 z 26. júna 1990, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu (1), a najmä na jeho články 2 a 3,
   so zreteľom na stanoviská Európskej agentúry pre lieky pripravené Výborom pre veterinárne lieky,
   keďže:
   
               (1)
            
            
               Všetky farmakologicky aktívne látky, ktoré sa používajú v rámci Spoločenstva vo veterinárnych liekoch podávaných zvieratám určeným na produkciu potravín, by sa mali prehodnotiť v súlade s nariadením (EHS) č. 2377/90.
            
         
               (2)
            
            
               Látka fluazurón je uvedená v prílohe III k nariadeniu (EHS) č. 2377/90 pre hovädzí dobytok určený na mäso, tuk, pečeň a obličky, vynímajúc zvieratá určené na produkciu mlieka na ľudskú spotrebu. Dodatočne poskytnuté a prehodnotené údaje viedli k odporúčaniu, že fluazurón by sa mal uviesť v prílohe I k nariadeniu (EHS) č. 2377/90 pre hovädzí dobytok určený na mäso, tuk, pečeň a obličky, vynímajúc zvieratá určené na produkciu mlieka na ľudskú spotrebu.
            
         
               (3)
            
            
               Po prehodnotení uplatňovania stanovených maximálnych limitov rezíduí pre dusitan sodný u dojníc sa považuje za vhodné doplniť túto látku do prílohy II k nariadeniu (EHS) č. 2377/90 pre hovädzí dobytok len na lokálne použitie.
            
         
               (4)
            
            
               Po prehodnotení uplatňovania maximálnych limitov rezíduí pre peforelín u ošípaných sa považuje za vhodné doplniť túto látku do prílohy II k nariadeniu (EHS) č. 2377/90 pre ošípané.
            
         
               (5)
            
            
               Nariadenie (EHS) č. 2377/90 by sa preto malo zodpovedajúcim spôsobom zmeniť a doplniť.
            
         
               (6)
            
            
               Pred začiatkom uplatňovania tohto nariadenia by sa mala členským štátom poskytnúť primeraná lehota, aby vzhľadom na ustanovenia tohto nariadenia mohli vykonať potrebné úpravy vo vzťahu k povoleniam na uvedenie príslušných veterinárnych liekov na trh, ktoré boli udelené v súlade so smernicou Európskeho parlamentu a Rady 2001/82/ES zo 6. novembra 2001, ktorou sa ustanovuje zákonník Spoločenstva o veterinárnych liekoch (2).
            
         
               (7)
            
            
               Opatrenia ustanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   Prílohy I a II k nariadeniu (EHS) č. 2377/90 sa menia a dopĺňajú v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 29. novembra 2006.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. septembra 2006
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 224, 18.8.1990, s. 1. Nariadenie naposledy zmenené a doplnené nariadením Komisie (ES) č. 1231/2006 (Ú. v. EÚ L 225, 17.8.2006, s. 3).
   
      (2)  Ú. v. ES L 311,28.11.2001, s. 1. Smernica naposledy zmenená a doplnená smernicou 2004/28/ES (Ú. v. EÚ L 136, 30.4.2004, s. 58).
   
      PRÍLOHA
      A.   Do prílohy I k nariadeniu (EHS) č. 2377/90 sa vkladá táto látka:
      2.   Antiparazitické látky
      2.2.   Látky pôsobiace proti ektoparazitom
      2.2.4.   Deriváty acylmočoviny
      
         
                     Farmakologicky aktívna(-e) látka(-y)
                  
                  
                     Marker rezídua
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
               
                     „fluazurón
                     
                  
                  
                     fluazurón
                  
                  
                     hovädzí dobytok (1)
                     
                  
                  
                     200 μg/kg
                  
                  
                     svalovina
                  
               
                     7 000 μg/kg
                  
                  
                     tuk
                  
               
                     500 μg/kg
                  
                  
                     pečeň
                  
               
                     500 μg/kg
                  
                  
                     obličky
                  
               
      B.   Do prílohy II k nariadeniu (EHS) č. 2377/90 sa vkladajú tieto látky:
      1.   Anorganické látky
      
         
                     Farmakologicky aktívna/-é) látka/-y
                  
                  
                     Druh zvierat
                  
               
                     „dusitan sodný
                     
                  
                  
                     hovädzí dobytok (2)
                     
                  
               
      2.   Organické látky
      
         
                     Farmakologicky aktívna(-e) látka(-y)
                  
                  
                     Druh zvierat
                  
               
                     „peforelín
                     
                  
                  
                     ošípané“
                  
               
      
         (1)  Nepoužívať v prípade dojníc, ktorých mlieko je určené na ľudskú spotrebu.“
      
         (2)  Len na lokálne použitie.“